Прокурордун өлүмү. Маркум менен аңчылыкка чыккан прокуратура кызматкерлери кызматтан четтетилди :: KyrgyzToday.KG Прокурордун өлүмү. Маркум менен аңчылыкка чыккан прокуратура кызматкерлери кызматтан четтетилди – KyrgyzToday.KG\nДүйшөмбү, 25 Май, 2020 - 4:54\nПрокурордун өлүмү. Маркум менен аңчылыкка чыккан прокуратура кызматкерлери кызматтан четтетилди\nКриминалдык хроника жана окуялар Шейшемби, 20 Ноябрь 2018 - 19:07 0 Таалайбек Асанов\nКаза болгон Баткен облусунун башкы прокурорунун 2 орун басары, облустук прокуратуранын 2 бөлүм башчысы жана райондун прокурору кызматтан убактылуу четтетилди. Бул тууралуу Башкы прокуратуранын маалымат кызматы билдирген.\nМаалыматка караганда, Баткен облусунун мурдагы прокурору Анарбай Мамажакыповдун өлүмүнө байланыштуу тергөө иштери жүргүзулүп жаткандыктан, башкы прокурор Өткүрбек Жамшитов ушундай чечим кабыл алган.\nЭске салсак, Анарбай Мамажакыповдун жансыз денеси 17-ноябрдан 18ине караган түнү шаардын чыга беришиндеги Төрт-Күл суу сактагычынын жанынан табылган. Кылмышка шектүү делип М.К. кармалып, убактылуу кармоочу жайга киргизилген.\nПрокуратуранын башка кызматкерлери менен бирге маркум менен шектүүнүн аңчылыкка чыккандагын тастыктаган сүрөт кечээ жарыяланган.\nАл эми кылмышка шектүуү катары кармалган Баткен шаарынын Капиталдык курулуш башкармалыгынын жетекчиси Кадамжай райондук соту тарабынан эки айга камакка алынды.\nШейшемби, 20 Ноябрь 2018 - 19:01Фото – Президент Сооронбай Жээнбеков мамлекетти өнүктүрүү маселелерин талкуулоо максатында өлкө парламентинин жана өкмөттүн мурдагы жетекчилери менен дайыма жолугушуп турат\nШейшемби, 20 Ноябрь 2018 - 19:10\nМ. Айдаралиев: “Кыргызстан Евразия экономикалык биримдигине киргенден кийин эмгек мигранттарынын абалы 10 позиция боюнча жакшы жагына өзгөрдү”